**SINTEZA**

**obiecţiilor şi propunerilor/recomandărilor**

**(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electral și a legislației conexe”**

*(Capitolul 13. REFERENDUMUL REPUBLICAN)*

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare şi coordonare** | **Participantul la avizare (expertizare)/**  **consultare publică** | **Nr.**  **obiecţiei/ propunerii/**  **recomandării** | **Conţinutul obiecţiei/**  **propunerii/recomandării** | **Argumentarea autorului proiectului** |
| II. Obiecţii şi propuneri la articolele/punctele din proiect | | | | |
| **Articolul 153.**Referendumul republican   (1) Referendumul republican se desfăşoară în scopul exercitării puterii poporului şi participării lui nemijlocite la conducerea şi administrarea treburilor de stat.  (2) Referendumul republican se efectuează prin vot universal, egal, direct, secret şi liber exprimat, în conformitate cu Constituţia şi prevederile prezentului cod.  (3) Actele adoptate prin referendum republican au putere juridică după confirmarea lor de către Curtea Constituţională şi sînt executorii pe întreg teritoriul Republicii Moldova. | dna. Rodica Secrieru  (expert) | 1 | *La alin. (3)*, ***se propune*** substituirea cuvântului „*lor*” cu cuvintele „*rezultatelor referendumului*”. | ***Se acceptă***. |
| **Articolul 154.** Tipurile de referendum republican  (1) În funcţie de natura juridică a problemelor supuse referendumului, referendumurile republicane pot fi constituţionale, legislative, privind demiterea Președintelui Republicii Moldova şi consultative.  (2) Referendumului constituţional sunt supuse propunerile privind revizuirea Constituţiei.  (3) Referendumului legislativ sunt supuse proiectele de legi sau unele prevederi ale acestora de importanţă deosebită.  (4) **Referendumului consultativ sunt supuse problemele de interes național, în scopul consultării opiniei poporului asupra unor astfel de probleme.** | A.O. „Promo-LEX” | 2  3 | 1) *La alin (2)*, se menționează că, art. 157 alin. (1) lit. a) prevede nu numai revizuirea, dar și adoptarea unei noi Constituții. Corespunzător alin. (2) de la art. 154 ***se propune*** a fi ajustat sau să corespundă cu art. 157 alin. (1). În același timp ***se recomandă*** uniformizarea terminologiei utilizată în articolele 154,157, 159, în partea revizuirii/ adoptării Constituției.  2) *La alin. (4)*, autorul propunerii își exprimă dezacordul cu excluderea în totalitate a condițiilor de redactare a textului întrebării supuse referendumului. Mai mult, ***se propune*** ca această normă să fie una generală pentru cazul referendumului republican, nu doar a celui consultativ. Se amintiște că la articolul 187 care reglementează cazul referendumului local există în alin. (2) enunțul „*Textul problemei supuse referendumului local se redactează de manieră neutră, fără ambiguități sau fără sugerarea răspunsului.*”  În plus, Codul bunelor practici în materie de referendum stabilește că „*Problema supusă votului trebuie să fie clară; nu trebuie să inducă în eroare; nu trebuie să sugereze un răspuns; participanții la scrutin trebuie să poată răspundă la întrebări doar prin „da”, „nu”, sau prin vot alb.*”  În același timp, autorul propunerilor este de acord ca aceste prevederi să nu fie incluse anume în acest articol, care este despre tipurile de referendum.  *În cazul în care se va păstra alin. (4) în forma propusă în proiect***, *se recomandă*** completarea art. 157 cu alin. (3) cu următorul conținut „*Textul întrebării supuse referendumului republican se redactează în manieră neutră, fără ambiguități sau sugerarea răspunsului*.” | ***Se acceptă***.  ***Se acceptă***. |
| dna. Rodica Secrieru  (expert) | 4  5 | 1) *La alin. (2)*,se menționează că art. 157 alin. (1) lit. a) prevede nu numai revizuirea, dar și adoptarea unei noi Constituții. Respectiv, ***se recomandă*** ca aceste două articole urmează a fi coordonate.  2) *La alin. (3)*, sintagma „*importanță deosebită*”, se menționează că nu este clar cine și cum determină dacă e de importanță deosebită.  Nefiind prevăzute alte criterii, ***se recomandă*** ca legea să specifice în mod clar că nu trebuie îndeplinite criterii suplimentare pentru “*importanța deosebită*”, în mod similar ca în cazul „*celor mai importante probleme ale societăţii şi ale statului*”, dacă a fost colectat numărul necesar de semnături. În caz contrar, dacă colectarea unui număr semnificativ de semnături nu este considerată o dovadă a importanței deosebite, ar trebui să existe și alte criterii obiective clare pentru ca un proiect de lege propus să fie considerat ca având importanță deosebită; în acest caz, legea ar trebui să prevadă ce organ este autorizat să stabilească în primă instanță dacă proiectul de lege îndeplinește sau nu acele criterii. | ***Se acceptă***.  ***Se acceptă parțial***.  Codul electoral stabilește expres subiectele care nu pot fi supuse referendumul republican.  Cu referire la articolul pentru care a fost înaintată propunerea, menționăm că acesta este conform art. 75 alin. (1) din Constituție. |
| **Articolul 155.** Iniţierea referendumului republican  (1) Referendumul republican poate fi iniţiat de:  a) un număr de cel puţin 200000 de cetăţeni ai Republicii Moldova cu drept de vot. În cazul referendumului constituţional, se aplică prevederile art.141 alin.(1) lit.a) din Constituţie;  b) un număr de cel puţin o treime din deputaţii în Parlament;  c) Preşedintele Republicii Moldova;  d) Guvern.  **(11) Subiecții menționați la alin. (1) lit. a) pot iniția referendumuri constituționale, legislative și consultative. Subiecții menționați la alin.(1) lit. b) pot iniția orice tip de referendum prevăzut la art. 154. Subiecții menționați la alin (1) lit. c) pot iniția doar referendumuri consultative, iar cei menționați la alin.(1) lit. d) pot iniția referendumuri constituționale și consultative.**  (3) În cazul în care referendumul este iniţiat de subiecţii prevăzuţi la alin.(1) lit.a), la propunerea privind desfăşurarea referendumului se anexează şi listele de subscripţie.  (4) Propunerea privind desfăşurarea referendumului trebuie să includă problemele ce urmează să fie supuse referendumului, expuse clar, excluzându-se interpretarea lor ambiguă, precum şi scopul desfăşurării, data preconizată pentru desfăşurarea lui. Nu pot fi supuse referendumului probleme care se exclud reciproc. | A.O. „Promo-LEX” | 6 | 1) La alin. (1) lit. a), ***se recomandă*** revizuirea numărului „*de cel puțin 200000 de cetățeni ai Republicii Moldova cu drept de vot*”, în sensul micșorării acestuia. Amintim că din momentul aprobării respectivelor cerințe, nu a fost inițiat nici un referendum republican de către cetățeni, cu toate că inițiative au existat. Cifra de 200000 o considerăm exagerată, mai mult, ireală în condițiile depopulării Republicii Moldova. Chiar dacă potrivit Registrului de Stat al Alegătorilor, numărul de cetățeni cu drept de vot ar fi circa 3 282 000 la începutul anului 2022 (inclusiv regiunea transnistreană), în 2014, la momentul ultimului recensământ, populația Republicii Moldova era de 2 998 235 (fără regiunea transnistreană).  Cu referire la numărul necesar de semnături, Codul bunelor practici în materie de referendum nu oferă anumite cerințe minime. Totuși, reieșind din tendința continuă de depopulare a Republicii Moldova, dar și pornind de la necesitatea dezvoltării spiritului inițiativei populare ***se recomandă*** micșorarea numărului solicitat de semnături.  Cifra recomandată este 50 000 semnături (cca. 1.5% din alegătorii din RSA). Valoarea respectivă a fost dedusă reieșind din faptul că un candidat independent pentru funcția de deputat trebuie să colecteze minim (în mediu, pentru bărbați fiind de 2000, iar pentru femei - 1000) – 1 500 semnături. În același timp, potrivit alin. (1) lit. b) 1/3 din deputați au drept de a iniția referendum republican. Într-un final, 33.3\*1500=50 000. | ***Se ia act de recomandare***.  În cazul reducerii numărului de semnături pentru inițierea referendumului legislativ sau consultativ, urmează a fi analizată oportunitatea reducerii și ratei de participare.  *Totuși, aspectul reprezintă o chestiune de oportunitate politică, asupra căreia urmează să se expună legislativul.* |
| dna. Rodica Secrieru  (expert) | 7 | 1) *La alin. (4)*, este necesară reglementarea cerințelor de validitate în sens formal și material (unitatea de formă, unitatea de conținut și unitatea ierarhică); în cazul inițiativelor civice, verificarea respectării acestora să se facă de un organ imparțial, anterior înregistrării grupului de inițiativă și colectării semnăturilor; comisia centrală cau o altă autoritate imparțială să fie autorizată să rectifice, anterior votării, erorile de redactare, să emită o hotărâre nuanțată cu privire la cerințelor de validitate în sens formal și material de către proiectul propus, indicând, de asemenea, unde proiectul ar putea fi modificat pentru a asigura respectarea cerințelor de validitate în sens formal și material și pentru a permite ca prevederile valabile să fie supuse votului fără o nouă colectare de semnături.  ***Este important*** să se regăsească și cerințele excluse de la art. 154 alin. (4):  „*Textul întrebării supuse referendumului consultativ se redactează în manieră neutră, fără ambiguităţi sau sugerarea răspunsului*”. | ***Se ia act de mențiunile autorului propunerii***.  Textul întrebării ce urmează a fi supusă referendumului constituțional urmează a fi verificat în prealabil de către Curtea constituțională, iar în cazul referendumului legislativ de către Ministerul Justiției. Textul întrebării pentru referendumului consultativ nu urmează nici o procedură specială de avizare, deoarece nu produce efecte juridice obligatorii. |
| **Articolul 156.** Restricţiile privind desfăşurarea referendumului republican  (1) Referendumul republican nu se desfăşoară în cazul decretării stării de urgenţă, de asediu ori de război şi nici în decursul a 120 de zile de la ridicarea acestor stări. Dacă data referendumului republican a fost stabilită pentru ziua în care, ulterior, se decretează sau se instituie starea de urgenţă, de asediu ori de război, el se anulează de drept sau se amînă pentru o altă zi, respectîndu-se termenele de desfăşurare în condiţiile prezentului cod. Hotărîrea privind amînarea referendumului republican se adoptă de către organul care a emis actul de declarare a referendumului.  (2) Referendumul republican nu poate avea loc, de asemenea, cu 60 de zile înainte şi cu 60 de zile după ziua desfăşurării alegerilor parlamentare, prezidențiale şi locale generale, decît dacă se desfășoară în aceeași zi. În aceeași zi nu pot avea loc două referendumuri republicane. | A.O. „Promo-LEX” | 8 | *La alin. (2)*,se menționează căprevederea privind posibilitatea desfășurării referendumului republican în aceeași zi cu ziua alegerilor nu îndeplinește pe deplin recomandările diferitelor organisme internaționale, în special cele ale Adunării Parlamentare a Consiliului Europei, care statuează în Rezoluția sa nr.2251 (2019) că, pentru a permite alegătorilor să ia decizii în cunoștință de cauză atunci când votează, nu ar trebui să fie posibilă organizarea unui referendum în același timp cu alte alegeri.  În același timp, autorul propunerii amintește că Curtea Constituțională în adresa [PCC-01/48c](https://constcourt.md/ccdocview.php?tip=adrese&docid=78&l=ro) din 22.09.2014, a reținut că, dacă desfăşurarea unui referendum este interzisă cu 60 de zile înainte şi după ziua desfăşurării alegerilor, *a fortiori* ea nu poate avea loc în ziua respectivă. Această rațiune este dictată de necesitatea evitării confuziei în cazul derulării a două exerciţii democratice de natură diferită.  Respectiv, ***se recomandă*** revenirea la formula ca referendumul republican să nu poată avea loc în ziua alegerilor sau cu 60 de zile înainte şi cu 60 de zile după ziua desfăşurării alegerilor parlamentare, prezidenţiale şi locale generale. | ***Se acceptă***. |
| dna. Rodica Secrieru  (expert) | 9  10 | 1) *La alin. (1)*, se menționează că textul art. 142 alin. (3) din Constituție interzice revizuirea Constituţiei pe durata stării de urgenţă, de asediu şi de război, coroborează cu cel al art. 63 alin. (3) teza a doua din Constituţie, potrivit căruia, Parlamentul nu poate revizui Constituţia în perioada în care mandatul se prelungeşte până la întrunirea legală a noii componenţe.  *De semenea, nu este clar când se anulează de drept și când se amînă ?*  Nici procedura anulării/suspendării, nici etapele posibile în urma acestei anulări/suspendări nu sunt stabilite în lege, ceea ce ar putea afecta certitudinea și predictibilitatea legislației și poate duce la abuz administrativ în procedurile referendumului. *Procedurile în cazul anulării/amânării unui referendum în cazul decretării stării de urgenţă, de asediu ori de război ar trebui dezvoltate în continuare în Codul electoral.*  *Suplimentar,* în conformitate cu modificările propuse la art. 161, rezultă că actul e Hotărârea Parlamentului?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2)*, sintagma „*dacât dacă se desfășoară în aceeași zi*”, ***se obiectează*** că această prevedere nu îndeplinește pe deplin recomandările diferitelor organisme internaționale, în special cele ale Adunării Parlamentare a Consiliului Europei, care statuează în Rezoluția sa nr.2251 (2019) că, pentru a permite alegătorilor să ia decizii în cunoștință de cauză atunci când votează, nu ar trebui să fie posibilă organizarea unui referendum în același timp cu alte alegeri. | ***Se ia act de recomandare***.  *Totuși, aspectul menționat reprezintă o chestiune de oportunitate politică, asupra căreia urmează să se expună legislativul.*  Până în prezent nici un subiect nu a contestat restricțiile stabilite la alin. (1).  Mai mult, referendumul republican nu este un instrument electoral planificat în timp.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| **Articolul 157.**Problemele supuse referendumului republican  (1) Referendumului republican pot fi supuse problemele privind:  a) adoptarea Constituţiei Republicii Moldova şi revizuirea Constituţiei Republicii Moldova;  b) aprobarea legilor constituţionale adoptate de Parlament pentru revizuirea dispoziţiilor privind caracterul suveran, independent şi unitar al statului, precum şi a celor privind neutralitatea permanentă a statului;  c) demiterea Președintelui Republicii Moldova;  d) alte probleme importante ale societăţii şi ale statului.  (2) Organizarea şi desfăşurarea referendumului privind problemele indicate la alin.(1) lit.b) sunt obligatorii. | A.O. „Promo-LEX” | 11 | 1) *La alin. (1)*, ***se recomandă*** completarea listei problemelor ce pot fi supuse referendumului republican cu problemele privind adoptarea proiectelor de legi sau a unor prevederi ale acestora de importanţă deosebită. Evidențiem că art. 154 reglementează și referendumul legislativ. | ***Se acceptă***. |
| dna. Rodica Secrieru  (expert) | 12 | 2) *La alin. (1)*, se menționează că a fost omis „*referendumul legislativ*”.  De asemenea, potrivit definiției de la art. 154, doar revizuirea Constituției e posibilă, nu și adoptarea unei noi Constituții. A se uniformiza terminologia utiliztă în art. 154, art. 157, art. 158 – obiectul este diferit.  Prioritate ar trebui să aibă procedurile parlamentare. Aceste instrumente de democrație directă și participativă ar trebui privite ca completând democrația reprezentativă. Democrația parlamentară, susținută de alegeri libere și corecte, care să asigure reprezentativitatea, pluralismul (politic) și egalitatea cetățenilor, este nucleul, dar nu singurul aspect, al procesului democratic.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2)*, se menționează că „*și lit. c) e obligatorie*”. | ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| **Articolul 158.**Probleme ce nu pot fi supuse referendumului republican  Referendumului republican nu pot fi supuse problemele:  a) privind impozitul şi bugetul;  b) privind amnistierea şi graţierea;  c) privind măsurile extraordinare sau de urgenţă pentru asigurarea ordinii publice, sănătăţii şi securităţii populaţiei;  d) privind alegerea, numirea, demiterea persoanelor în/din anumite funcţii, care ţin de competenţa Parlamentului, Preşedintelui Republicii Moldova şi Guvernului;  e) ce ţin de competenţa instanţelor de judecată şi procuraturii. | Partidul Politic „PACE” | 13 | La lit. a), se propune a fi permis organizarea referendumului (inclusiv consultativ), pe tema ce vizează „impozitile”, deoarece este un mecanism de comunicare cu majoritatea societății în timp real. | ***Nu se acceptă.***  Potrivit art. 66 lit. h) din Constituție, aprobarea bugetului de stat și exercitarea controlului asupra acestuia este competența exclusivă a Parlamentului. Menționăm că, veniturile bugetare se formează din impozite și taxe.  Astfel, aspectele ce vizează stabilirea unor impozite sau mărimea lor ține de competența exclusivă a organului reprezentativ suprem. |
| **Articolul 159.** Iniţierea referendumului pentru revizuirea Constituţiei  (1) Iniţierea referendumului pentru revizuirea Constituţiei se efectuează în condiţiile art.141 din Constituţie.  (2) Propunerea privind desfăşurarea referendumului pentru revizuirea Constituţiei **(proiectul de lege constituţională)** se prezintă Curţii Constituţionale, care este obligată să efectueze, în termen de 10 zile, controlul constituţionalităţii problemelor ce urmează a fi supuse referendumului şi să prezinte un aviz.  (3) După efectuarea de către Curtea Constituţională a controlului constituţionalităţii problemelor ce urmează a fi supuse referendumului, propunerea privind desfăşurarea referendumului, la care se anexează avizul Curţii Constituţionale, se prezintă spre examinare Parlamentului.  (4) Nu poate fi supusă referendumului revizuirea Constituţiei dacă va avea ca rezultat sugrumarea drepturilor şi libertăţilor fundamentale ale cetăţenilor sau a garanţiilor acestora.  (5) În cazul în care revizuirea unora şi aceloraşi prevederi ale Constituţiei este iniţiată concomitent de Parlament şi de cetăţeni, examinarea propunerilor de revizuire pe cale parlamentară încetează. | dna. Rodica Secrieru  (expert) | 14  15  16  17  18 | 1) *La titlul articolului*, se menționează „*revizuirea Constituției sau și adoptarea unei noi Constituții?*”. ***Se recomandă*** a se uniformiza terminologia utilizată în articolele 154,157, 158 – obiectul este diferit.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2)*, ***se obiectează că*** acest articol utilizează câteva cuvinte pentru același lucru: „*propunere, probleme sau proiectului de lege”*?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (3),* se menționează (ACC nr. 2/2015) după adoptarea de către Comisia Electorală Centrală a hotărârii cu privire la iniţierea referendumului, Parlamentul are obligaţia constituţională de a stabili *neîntârziat* data şi de a aloca mijloacele financiare necesare desfăşurării referendumului republican, în condiţiile legii. Această prevedere nu clarifică dacă Parlamentul se pronunță doar privind aspecte formale ale cererii sau include și poziția Parlamentului pe fond.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (4)*, sintagma „*sugrumare*” se recomandă a fi substituită cu „*suprimarea*”, utilizat și în textul articolului 142 (Limitele revizuirii) din Constituție potrivit căruia: „(2) Nici o revizuire nu poate fi făcută, dacă are ca rezultat *suprimarea* drepturilor şi libertăţilor fundamentale ale cetăţenilor sau a garanţiilor acestora”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *La alin. (5)*, se menționează că prioritate ar trebui să aibă procedurile parlamentare. Aceste instrumente de democrație directă și participativă ar trebui privite ca completând democrația reprezentativă. Democrația parlamentară, susținută de alegeri libere și corecte, care să asigure reprezentativitatea, pluralismul (politic) și egalitatea cetățenilor, este nucleul, dar nu singurul aspect, al procesului democratic. | ***Se acceptă***.  Mecanismul de revizuire a Constituției Republicii Moldova este aplicabil și procesului de adoptare a unei noi Constituții.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de mențiuni***.  Aplicabilitatea alin. (3) în coroborare cu art. 168 ține de procedura de examinare a materialelor remise parlamentului, respectiv vizează activitatea organului legislativ.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de mențiune***. |
| **Articolul 160.** Iniţierea referendumului privind demiterea Preşedintelui Republicii Moldova  (1) Referendumul privind demiterea Preşedintelui Republicii Moldova poate fi iniţiat în exclusivitate de Parlament.  (2) După adoptarea hotărârii privind **suspendarea** din funcţie a Preşedintelui Republicii Moldova în condiţiile art. 89 alin. (1) şi (2) din Constituţie, Parlamentul, în termen de 5 zile, adoptă o hotărâre privind desfăşurarea referendumului cu privire la problema în cauză. Referendumul se desfăşoară în termenul prevăzut la art. 89 alin. (3) din Constituţie.  (3) Referendumul se va desfăşura peste cel puţin 60 de zile de la adoptarea hotărârii privind suspendarea din funcţie a Președintelui Republicii Moldova. | A.O. „Promo-LEX” | 19 | *La alin. (3)*, deși termenul de 60 de zile pentru organizarea alegerilor/ referendumurilor este unul comun, ***se evidențiază că*** în privința referendumului pentru demiterea Președintelui Republicii Moldova termenul prevăzut de Constituție (art. 89 alin. (3)) este de cel mult 30 de zile de la data aprobării propunerii de suspendare.  Corespunzător, termenul de 60 de zile propus la alin. (3) este contrar prevederilor Constituționale. O asemenea propunere de modificare a Codului electoral nu poate fi acceptată până la modificarea art. 89 alin. (3) din Constituție.  Este necesar de scos în evidenţă constatarea Curţii Constituţionale cu privire la aducerea în concordanță a art.160 alin.2 din CE cu prevederile constituţionale în partea ce ţine de termenul de declarare a referendumului pentru demiterea Preşedintelui Republicii Moldova – organizarea în cel mult 30 de zile. Acest termen este irealizabil pentru organele electorale, de aceea ar fi indicată propunerea de modificarea a art.89 alin.(3) din Constituţie. | ***Se ia act de mențiuni***.  Se atrage atenția legiuitorului asupra redacției alin. (3), ori până la modificarea acestei prevederi necesită a fi modificat art. 89 alin. (3) din Constituție în vederea perfecționării termenului de organizare a referendumului. Reținem că, organizarea și desfășurarea unui referendum republican în termen de 30 de zile este irealizabil în practică.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de mențiuni***.  A se vedea argumentarea de la propunerea sub nr. 18. |
| dna. Rodica Secrieru  (expert) | 20  21 | 1) *La alin. (2)*, se menționează că fiind un referendum obligatoriu, hotărârea privind desfășurarea acestuia ar trebui adoptată concomitent cu hotărârea privind suspendarea din funcție a Președintelui.  De asemenea, în vederea clarității, ***se recomandă*** menționarea expresă a termenului prevăzut de Constituție – cel mult 30 de zile.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, se menționează că termenul de „*cel puțin 60 de zile*” este neconstituțional, ori acest termen nu poate fi modificat în Codul electoral până la modificarea prealabilă a articolului 89 alin. (3) din Constituție. |
| **Articolul 161.**Hotărârea cu privire la desfăşurarea referendumului republican  (1) În termen de 6 luni de la primirea propunerilor de iniţiere a referendumului, Parlamentul adoptă una din următoarele hotărâri:  a) despre declararea referendumului, care se va desfăşura peste cel puţin 60 de zile de la adoptarea hotărârii;  b) despre respingerea propunerii privind desfăşurarea referendumului în cazul când aceasta este formulată de deputaţi;  c) despre soluţionarea problemelor, preconizate a fi supuse referendumului, fără efectuarea ulterioară a acestuia.  (2) În hotărârea despre desfăşurarea referendumului republican se indică data desfăşurării lui, denumirea proiectului de lege sau de hotărâre preconizate a fi adoptate, expunându-se textul acestora şi/sau conţinutul întrebărilor supuse referendumului. | A.O. „Promo-LEX” | 22 | 1) *La alin. (1)*, potrivit Comisiei de la Veneția, un termen de șase luni pentru a decide asupra chestiunilor formale pare prea lung și recomandă să se ia în considerare o reducere a acestui termen, precum și să se clarifice termenul acordat Parlamentului pentru a lua o poziție pe fond.  Totodată, în Avizul nr. 2. din 10 noiembrie 2015 asupra iniţiativei civice de revizuire a articolelor 60, 70, 78 și 89 din Constituţia Republicii Moldova prin referendum republican, Curtea Constituțională a indicat că, după adoptarea de către Comisia Electorală Centrală a hotărârii cu privire la iniţierea referendumului, Parlamentul are obligaţia constituţională de a stabili neîntârziat data şi de a aloca mijloacele financiare necesare desfăşurării referendumului republican, în condiţiile legii.  Astfel, ***se recomandă*** reducerea termenului de șase luni prevăzut pentru adoptarea hotărârii privind propunerea de inițiere a referendumului. | ***Se ia act de mențiuni***.  Având în vedere că este un termen ce vizează activitatea organului legislativ considerăm oportun ca acesta să se expună asupra posibilității de reducere a acestuia. |
| dna. Rodica Secrieru  (expert) | 23  24  25  26  27 | 1) *La alin. (1)*, sunt formulate câteva mențiuni:  a) Această prevedere nu clarifică dacă Parlamentul se pronunță doar privind aspecte formale ale cererii sau include și poziția Parlamentului pe fond. Potrivit Comisiei de la Veneția, un termen de șase luni pentru a decide asupra chestiunilor formale pare prea lung și recomandă să se ia în considerare o reducere a acestui termen, precum și să se clarifice termenul acordat Parlamentului pentru a lua o poziție pe fond. De asemenea, ***se recomandă*** *diferențierea și articularea procedurilor prin care Parlamentul va decide asupra unui referendum obligatoriu sau facultativ.*  b) În Avizul nr. 2. din 10 noiembrie 2015 asupra iniţiativei civice de revizuire a articolelor 60, 70, 78 și 89 din Constituţia Republicii Moldova prin referendum republican, Curtea Constituțională a indicat că, după adoptarea de către Comisia Electorală Centrală a hotărârii cu privire la iniţierea referendumului, Parlamentul are obligaţia constituţională de a stabili *neîntârziat* data şi de a aloca mijloacele financiare necesare desfăşurării referendumului republican, în condiţiile legii.  c) Ținând cont de faptul că în jurisprudența sa Curtea Constituțională a reținut că, în conformitate cu articolul 143 din Constituţie, care reglementează modificarea Constituţiei pe cale parlamentară şi se aplică mutatis mutandis modificării Constituţiei pe cale referendară**,** o lege cu privire la modificarea Constituţiei poate fi adoptată după *cel puţin 6 luni de la data prezentării iniţiativei corespunzătoare*, termenul acordat Parlamentului pentru a decide asupra referendumului constituțional trebuie coordonat cu celălalt termen prevăzut de alineatul (2) al aceluiași articol, potrivit căruia propunerease consideră nulă, dacă nu a fost adoptată timp de *un an de la prezentarea inițiativei.*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  2) *La alin. (1) lit. a)*, ***se recomandă*** corelarea cu termenul de 6 luni în cazul referendumului constituțional (ACC nr.2/2015): „*5. În cazul iniţiativei civice de revizuire a Constituţiei, termenul de 6 luni, în interiorul căruia proiectul de lege constituţională nu poate fi adoptat, include perioada de după înregistrarea la Comisia Electorală Centrală a grupului de iniţiativă, colectarea semnăturilor şi verificarea listelor de subscripţie*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (1) lit. b),* se menționează „*Dacă propunerea e formulată de Guvern, nu poate respinge?*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (1) lit. c),* se obiectează că norma vine în contradicție cu art. 159 alin. (5).  Cu referire la alin. (2), ***se menționează*** că hotărârea apare pentru prima dată ca obiect al referendumului. La referendumul legislativ și constituțional se propun proiecte de legi. Dacă hotărârea se referă la demiterea Președintelui – propunerea ar trebui să fie în formă de întrebare, nu act. Este necesară excluderea și reformularea.  Cât privește sintagma „*proiectului de lege*” se menționează „*revizuirea Constituției*?”. | ***Se ia act de mențiuni***.  Având în vedere că este un termen ce vizează activitatea organului legislativ considerăm oportun ca acesta să se expună asupra posibilității de reducere a acestuia.  ***Se ia act***.  Considerăm că urmează a fi clarificate două aspecte:  1) detalierea tuturor procedurilor care necesită a fi desfășurate în aceste 6 luni (constituirea grupurilor de inițiativă, colectarea și verificarea semnăturilor);  2) reducerea termenului de 6 luni reieșind din faptul că acesta este un termen tabilit pentru parlament în care trebuie să se expună confom soluțiilor propuse la lit a) – c) însă după realizarea etapelor enumerate mai sus.  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Prin „proiectul de lege” se are în vedere inclusiv proiectul de lege constituțională. |
| **Articolul 162.**Stabilirea datei referendumului republican  **Data referendumului republican se stabilește prin hotărâre a Parlamentului, cu cel puțin 60 de zile înainte de ziua desfășurării lui, la propunerea subiectului cu dreptul de a iniția referendumul.** | dna. Rodica Secrieru  (expert) | 28 | 1) *La alin. (1)*, se menționează că norma este în Contradicție cu 161, unde este indicat doar Parlamentul ca factor de decizie.  De asemenea se obiectează că Guvernul nu poate declara referendum fără Parlament sau Președinte și deci nu poate stabili singur data referendumului.  2) *La alin. (2)*, termenul de „*60 de zile*” se menționează că excepția art. 89 din Constitutie – demiterea Președintelui. | ***Se ia act***.  A se vedea redacția finală.  A se vedea argumentarea de la recomandarea sub pct. 18. |
| **Articolul 163.**Iniţierea referendumului republican de către cetăţeni  (1) Pentru iniţierea referendumului republican de către cetăţeni se constituie un grup de iniţiativă la adunarea acestora, la care trebuie să participe nu mai puţin de 300 de persoane cu drept de vot. Cu cel puţin 10 zile înainte de adunare, iniţiatorii sunt obligaţi să comunice în scris **Comisiei Electorale Centrale și** autorităţii administraţiei publice locale pe al cărei teritoriu urmează să fie organizată adunarea timpul, locul şi scopul acesteia.  (2) Înainte de a începe adunarea, se face înregistrarea participanţilor la adunare, întocmindu-se o listă în care se indică numele, prenumele şi domiciliul acestora.  (3) La adunare, se alege un preşedinte şi un secretar. Ordinea de zi a adunării trebuie să includă discutarea oportunităţii efectuării referendumului republican şi formularea întrebărilor preconizate a fi supuse acestuia.  (4) În cazul în care propunerea de desfăşurare a referendumului republican se adoptă cu majoritatea de voturi ale participanţilor la adunare, se alege grupul de iniţiativă, care va colecta semnăturile susţinătorilor referendumului. Grupul de iniţiativă trebuie să includă cel puţin 100 de persoane cu drept de vot. Membrii grupului de iniţiativă vor alege din rândul lor un birou executiv, compus dintr-un preşedinte, un vicepreşedinte şi un secretar, care vor reprezenta grupul şi vor organiza activitatea lui.  (5) La adunare, se întocmeşte un proces-verbal, în care se indică rezultatele votării chestiunilor incluse în ordinea de zi. Preşedintele şi secretarul adunării semnează actele adunării: lista participanţilor, procesul-verbal, formularea precisă şi corectă a întrebărilor preconizate a fi supuse referendumului republican **sau, după caz, a proiectului de lege** şi lista membrilor grupului de iniţiativă, cu indicarea datelor de identitate ale acestora. | A.O. „Promo-LEX” | 29 | *La alin. (2),* ***se recomandă*** următorul text al alineatului: „*Înainte de a începe adunarea, se face înregistrarea participanților la adunare, întocmindu-se o listă în care se indică numele, prenumele, domiciliul și semnătura acestora.*”  ***Se propune*** includerea compartimentului cu semnătura participaților în lista propriu-zisă pentru a asigura probarea participării cetățenilor și excluderea unor eventuale incertitudini referitoare la prezența numărului necesar de cetățeni. | ***Se acceptă***. |
| dna. Rodica Secrieru  (expert) | 30 | *La alin. (5),* ***se propune*** completarea după cuvintele „*referendumului republicat*”, cu textul „*sau după caz, a proiectului de lege*”. | ***Se acceptă***. |
| **Articolul 164.**Înregistrarea grupului de iniţiativă  (1) Grupul de iniţiativă pentru desfăşurarea referendumului republican se înregistrează de către Comisia Electorală Centrală. Pentru înregistrare, comisiei i se prezintă:  a) actele adunării cetăţenilor la care a fost ales grupul de iniţiativă;  b) declaraţia membrilor grupului de iniţiativă privind consimțământul de a participa la colectarea de semnături ale susţinătorilor referendumului;  c) cererea privind înregistrarea grupului de iniţiativă.  (2) În termen de 15 zile de la depunerea actelor indicate în alin.(1) **sau de la recepționarea avizului în condițiile art. 1641 alin. (3) și (5)**, Comisia Electorală Centrală adoptă o hotărâre cu privire la înregistrarea grupului de iniţiativă sau cu privire la refuzul de a-l înregistra. În hotărârea cu privire la înregistrarea grupului de iniţiativă, se indică termenul pentru colectarea semnăturilor susţinătorilor referendumului republican, care nu poate fi mai mic de 2 luni şi mai mare de 3 luni.  (3) După înregistrarea grupului de iniţiativă, membrilor acestuia li se eliberează legitimaţii **și liste de subscripție,** conform modelelor stabilite de Comisia Electorală Centrală.  (4) Informaţia privind înregistrarea grupului de iniţiativă şi problemele preconizate a fi supuse referendumului republican se aduc la cunoştinţă publică prin intermediul mijloacelor de informare în masă. | dna. Rodica Secrieru  (expert) | 31 | *La alin. (2),* se menționează cătermenul de 2 luni pentru a colecta 360 000 de semnături pare a fi prea scurt. În același timp, formularea prevederilor din Codul electoral lasă la o marjă de discreție CEC, care lasă loc pentru decizii arbitrare, fără a prevedea anumite criterii, fiind contrar Liniilor directoare, care prevăd că termenele pentru strângerea semnăturilor (îndeosebi ziua în care începe să curgă termenul şi ziua în care se împlineşte termenul) trebuie prevăzute în mod clar (III.4.b). ***Se recomandă*** revizuirea prevederilor din Codul electoral privind termenul de colectare a semnăturilor, eventual diferențierea expresă a termenului de colectare a semnăturilor în cazul referendumului constituțional de celelalte forme de referendum republican, ținând cont de pragul aproape dublu al semnăturilor necesare. | ***Nu se accepă***.  Considerăm că termenul propus este unul clar și avantajos din următoare considerente:  1. Prin modificările la Codul de electoral s-a propus simplificarea procedurii de colectare a semnăturilor, și anume:  - s-a exclus obligativitatea autentificării de către autoritățile publice locale;  - s-a pus drept criteriu ca în aceeași listă de subscripție pot fi inlcuse semnături ale susținătorilor din aceeași unitate administrativ teritorială de nivelul al doilea, în comparație cum este în prezent (din aceeași localitate).  - s-au propus stabilirea unor criterii clare și simplificate pentru invalidarea listelor de subscripție sau semnăturilor susținătorilor.  2. Hotărârea de stabilire a termenului privind colectarea semnăturilor poate fi contestată în cazul în care grupul de inițiativă va considera că temrneul este prea restrâns.  3. Din practica anterioară, Comisa întodeauna a stabilit un termen maxim pentru colectarea semnăturilor, nefiind contestată hotărârea respectivă. |
| **Articolul 1641. Condiţii speciale pentru iniţierea referendumului legislativ de către cetăţeni**  **(1) Grupul de iniţiativă pentru desfăşurarea referendumului legislativ prezintă textul proiectului de lege în limba română şi care corespunde cerinţelor tehnicii legislative prevăzute de Legea nr.100/2017 cu privire la actele normative, inclusiv nota informativă.**  **(2) După înregistrarea grupului de iniţiativă pentru desfăşurarea referendumului legislativ înregistrat în condiţiile art.163 şi 164, Comisia Electorală Centrală, în termen de 3 zile, transmite Ministerului Justiţiei proiectul de lege şi nota informativă pentru efectuarea procedurii de avizare şi expertizare a proiectului.**  **(3) Ministerul Justiţiei, în termen de 30 de zile, efectuează procedura de avizare şi expertizare a proiectului de lege, conform prevederilor legale aferente elaborării proiectului unui act legislativ.**  **(4) Grupul de iniţiativă pentru desfăşurarea referendumului legislativ poate fi împuternicit cu dreptul de a ajusta proiectul de lege la cerinţele înaintate în avizul comun al Ministerului Justiţiei, respectând condiţia că acestea nu schimbă esenţial conceptul aprobat la adunarea cetăţenilor.**  **(5) În cazul avizului pozitiv al Ministerului Justiţiei, Comisia Electorală Centrală adoptă, în condițiile art. 164 alin. (2), hotărârea cu privire la înregistrarea grupului de inițiativă, iar în cazul unui aviz negativ definitiv, hotărârea cu privire la refuzul de a-l înregistra.** | A.O. „Promo-LEX” | 32  33  34  35  36 | ***Comentariu general***  Nu este clar de ce pentru inițierea referendumului legislativ se instituie condiții speciale, detaliate, iar pentru inițierea referendumului constituțional nu există asemenea condiții speciale. Comparând conținutul art. 159 cu art. 1641, pare mai dificilă inițierea unui referendum legislativ decât a celui constituțional. Considerăm că nivelul de detaliere a normelor trebuie să fie același în cazul tuturor tipurilor de referendum. Astfel recomandăm revizuirea art. 1641 prin includerea/ păstrarea normelor generale și excluderea normelor tehnice sau condițiilor exagerate instituite. Prin urmare, ***se recomandă*** revizuirea articolului.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  1) *La alin. (1)*, ***se recomandă*** completarea după cuvântul „*prezintă*” a textului „*Comisiei Electorale Centrale*”.  2) *La alin. (2) și (5)*, în alin. (2) este specificat că CEC va transmite MJ proiectul de lege şi nota informativă pentru efectuarea procedurii de avizare şi expertizare a proiectului *„după înregistrarea grupului de inițiativă”.*În același timp, alin. (5) prevede că *hotărârea cu privire la înregistrare / refuz înregistrare a grupului de inițiativă va fi aprobată doar după avizarea de către MJ* a proiectului de lege intenționat a fi supus referendumului.  În condițiile în care se va păstra textul propus al alineatului (2), ***se recomandă*** redactarea acestuia prin excluderea cuvântului „*înregistrat*”, precedat de sintagma „*în condițiile*” pe motiv că verbul cu aceeași rădăcină figurează la începutul enunțului.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (4),* autorul propuneriimenționează cănorma propusă nu corespunde condițiilor de claritate și precizie ale unei nome legale. În special, nu este clar de cine poate fi împuternicit grupul de inițiativă cu dreptul de a ajusta proiectul de lege, în ce condiții se manifestă acest drept discreționar, dar și ce se întâmplă dacă grupul de inițiativă nu are un asemenea drept.  Totodată, nu este clar ce se are în vedere prin expresia „*avizul comun al Ministerului Justiției*”. Comun cu cine? Sau comun intern?  Consideră esențial asigurarea dreptului grupului de inițiativă de a modifica tehnic / ajusta textul proiectului de lege supus referendumului, la solicitarea MJ. Eventualul aviz negativ obligatoriu trebuie să fie precedat de consumarea tuturor posibilităților de ajustare/revizuire tehnică a textului.  4) *La alin. (5),*nu este clar ce presupune „*aviz negativ definitiv*”. Mai sus nu este specificat despre vreun eventual „*aviz negativ intermediar*”. | ***Se ia act de comentariu***.  Referendumul constituțional este reglementat în special prin prevederile Constituției (avizul emis de Curtea Constituțională).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Se acceptă***. |
| dna. Rodica Secrieru  (expert) | 37  38  39  40 | 1)  *La alin. (1),* ***se propune***ca după cuvântul „*prezintă*” se fie completat cu textul „*Comisiei Electorale Centrale*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2),* se obiectează căverificarea ar trebui să fie înainte de înregistrarea grupului de inițiativă și colectarea semnăturilor.  De asemenea, implicarea *Ministerului Justiției* și a *Guvernului*, propusă în Concepția de modificare, prin mandatarea acestora de a emite aviz pozitiv/negativ, care ar avea un impact decisiv asupra inițiativei populare, este contrară Liniilor directoare, potrivit cărora verificarea prealabilă a propunerii supuse referendumului trebuie să fie efectuată de un organ **imparțial**. În redacția propusă în Concepția de modificare, rolul CEC este redus la unul pur formal. Mai mult, în legislația privind elaborarea actelor normative și în practica Ministerului Justiției, acesta nu emite avize pozitive sau negative, ci concluzii nuanțate (obiecții și recomandări) asupra textelor proiectelor propuse.  MJ și Guvernul sunt autorități politice și nu ar putea decât, eventual, avea aviz consultativ, dar nicidecum decisiv.  Atunci când se supune la vot un text la cererea unui segment din electorat sau a unei autorităţi publice, alta decât Parlamentul, Parlamentul trebuie să îşi poată da avizul consultativ asupra textului în cauză. În cazul iniţiativelor populare, poate avea dreptul de a opune o contrapropunere faţă de textul propus, care să fie supusă concomitent votului popular (a se vedea mai sus III.5.b.i). Trebuie să fie fixat un termen înăuntrul căruia Parlamentul să îşi dea avizul consultativ; dacă acest termen nu este respectat, textul va fi supus la vot fără avizul Parlamentului.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (3)*, ***se obiectează*** că între timp semnăturile sunt colectate! Deci dacă se constată că proiectul nu corespunde condițiilor de validitate, înseamnă că efortul de colectare a semnăturilor a fost inutil.  În plus, ce se întâmplă în cazul în care termenul este încălcat?  Mai mult, MJ nu are căderea de a cere Guvernului avizul, or el însuși face parte din acest organ colegial.  Nu e doar aviz. Art. 131 din Constituție cere “*acceptul*” acestora de către Guvern.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (5)*, nu este clar Cum corelează cu termenul indicat la art. 164 (2) și 165 (1)? | ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Comisia nu are compentența de a aviza proiecte de legi care vizează alte domenii decât legislația electorală. Astfel, pentru avizarea unui proiect de lege ar mai indicat Ministejul Justiției, având în vedere comeptența sa generală de a asigurar unifomitatea cadrului normativ și eventuala încadrarea juridică a proiectului, în caz de adoptare.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A se vedea argumentarea de la recomandarea sub pct. 18.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act***.  A se vedea redacția finală. |
| **Articolul 165.**Colectarea semnăturilor  (1) Începând cu data înregistrării grupului de iniţiativă, **dar nu mai devreme de data eliberării listelor de subscripție,** membrii lui au dreptul de a colecta semnăturile susţinătorilor referendumului republican în liste de subscripţie.  (2) Colectarea semnăturilor se efectuează în condiţiile art. 47, care se aplică în modul corespunzător. | A.O. „Promo-LEX” | 41 | *La alin. (2)*,deși se face referință expresă la prevederile art. 47, evidențiem că în proiectul propus, din titlul art. 47 a fost exclus textul „și pentru inițierea referendumului”, iar alin. (1) al art. 47 prevede că *„În sensul prezentului articol, semnăturile se colectează* ***numai*** *pentru susținerea candidaților la funcția de Președinte al Republicii Moldova și candidaților independenți la funcția de deputat în Parlamentul Republicii Moldova, de consilier în consiliul local și/sau de primar”.* Corespunzător, art. 47 devine practic inaplicabil pentru referendumul republican. Astfel, se recomandă revizuirea alin. (2). | ***Se acceptă***. |
| dna. Rodica Secrieru  (expert) | 42 | *Cu referire la colectarea semnăturilor,* ***nu este clar***ce se întâmplă cu partidele care vor să se alăture inițiativei de colectare a semnăturilor? | ***Nu se acceptă***.  În cadrul referendumului republican, partidele politice nu sunt subiecți cu dreptul de a constitui grupuri de inițiativă. |
| **Articolul 166.**Condiţiile speciale pentru listele de subscripţie  **(1)** Pe fiecare foaie din listele de subscripţie, se expune întrebareapreconizată a fi supusă referendumului republican. Se interzice colectarea de semnături pe listele ce nu conţin textul întrebărilor.  **(2) În cazul referendumului constituțional sau legislativ, proiectul de lege se tipărește pe fiecare listă de subscripție. Dacă acesta este voluminos, proiectul de lege se tipăreşte separat şi se anexează la lista de subscripţie, care va cuprinde denumirea proiectului şi nota informativă sau rezumatul acesteia.** | A.O. „Promo-LEX” | 43 | *La alin. (2),* se atrage atenția asupra lipsei clarității în cazul textului din propoziția a 2 cu privire la volumul proiectului de lege tipărit: „*Dacă acesta este voluminos*..”. Formularea în cauză lasă loc de interpretare și nu este clar în ce situații se aplică. | ***Se ia act***. |
| dna. Rodica Secrieru  (expert) | 44 | *Cu referire la alin. (2)*, nu este clar cum se definește noțiunea „*voluminos*”, un anumit număr de caractere? | ***Se ia act***. |
| **Articolul 167.**Responsabilitatea pentru corectitudinea întocmirii listelor de subscripţie  (1) **Colectorul** semnează fiecare foaie din listele de subscripţie, făcând o menţiune de atestare a faptului că semnăturile au fost colectate personal şi că identitatea persoanelor ale căror nume apar în liste a fost verificată, în baza actului de identitate, personal de către colector.  (2) **Colectorul** are obligaţia de a preîntâmpina fiecare cetăţean despre faptul că poate semna numai într-o singură listă de subscripţie.  (3) Sunt considerate nule şi neavenite listele de subscripţie completate până la înregistrarea grupului de iniţiativă; listele care nu sunt semnate de **colector**. | A.O. „Promo-LEX” | 45  46 | 1) *La alin. (1) și (2)*, ***se recomandă*** definirea noțiunii de „colector” la art. 1. Noțiunea de colector este bine cunoscută și des utilizată, însă nu este definită în Cod drept noțiune. Într-un aspect mai amplu noțiunea de „colector” ar include toate persoanele care au drept de a colecta semnături.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, ***se recomandă*** includerea după cuvântul “*neavenite*” a cuvântului “*doar*”.  Prin această modificare, ***se propune*** limitarea temeiurilor de declarare a listelor drept nule și neavenite, și existența unei liste exhaustive în Codul electoral a acestor temeiuri, fără posibilitatea pentru CEC de adăugare a temeiurilor suplimentare în Regulamentul privind listele de subscripție.  Se evidențiază că o asemenea practică a existat în scrutinele anterioare, ceea ce a cauzat numeroase litigii electorale dar și a dus la nînregistrarea unor candidați electorali. | ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| **Articolul 168.** Prezentarea şi verificarea listelor de subscripţie  (1) Nu mai târziu de ultima zi a termenului de colectare a semnăturilor, grupul de iniţiativă întocmeşte un proces-verbal în care indică data înregistrării grupului de iniţiativă, numărul de semnături colectate, data încheierii colectării semnăturilor. Procesul-verbal, semnat de membrii grupului de iniţiativă, şi listele de subscripţie se prezintă Comisiei Electorale Centrale.  (2) În termen de **30** zile de la prezentarea listelor de subscripţie, Comisia Electorală Centrală verifică autenticitatea semnăturilor (fiecare sau la alegere) de pe listele care au fost prezentate. Dacă în listele de subscripţie apar două sau mai multe semnături ale aceleiaşi persoane, aceste semnături se exclud. Listele de subscripţie prezentate cu încălcarea prevederilor art. 167 se anulează. După verificarea listelor de subscripţie, Comisia Electorală Centrală adoptă o hotărâre cu privire la iniţierea referendumului.  (3) În cazul în care nu a fost prezentat numărul necesar de semnături, Comisia Electorală Centrală adoptă o hotărâre privind respingerea propunerii de a efectua referendumul republican şi anularea înregistrării grupului de iniţiativă.  (4) Procesul-verbal de verificare a listelor de subscripţie şi hotărârea Comisiei Electorale Centrale privind iniţierea referendumului se remit în termen de 3 zile Biroului permanent al Parlamentului. | A.O. „Promo-LEX” | 47 | *La alin. (2)*, ***se recomandă*** excluderea textului dintre paranteze: „(*fiecare sau la alegere*)” din prima propoziție.  ***Se consideră*** că formularea respectivă oferă mult subiectivism, care nu trebuie să existe în procesul de verificare a listelor de subscripție.  Totodată, ***se recomandă*** includerea după sintagma “*art. 167*” a sintagmei “*alin. (3)*”. Se evidențiază că anume acest aliniat prevede temeiurile de declarare drept nule și neavenite a listelor electorale. Corespunzător referința la întregul articol nu își are rostul, și ar putea să inducă în eroare. | ***Nu se acceptă***.  La verificarea semnăturilor din listele de subscripție, organul electoral poate aplica diferite metode (ex.: metoda descreșterii, cînd inițial sunt verificate listele cu mai multe semnături). Menționăm că, aceste metode au ca obiectiv verificare în cel mai scurt timp posibil a semnăturilor. |
| dna. Rodica Secrieru  (expert) | 48 | *La alin. (2)*, se menționează că utilizarea eșantionării aleatorii ar trebui exclusă, deoarece eșantionul poate conține un număr neobișnuit de mare de semnături invalide sau, dimpotrivă, poate să nu conțină niciun fel, în timp ce alte foi de semnături ar putea fi pline cu ele. Potrivit Memorandumului explicativ la Codul de bune practici privind referendumurile, legea ar trebui să asigure că, odată cu verificarea numărului minim de semnături, grupul de inițiativă este înregistrat, indiferent de eventualele semnături invalide sau neverificate.  Prevederile legale privind metoda de verificare a semnăturii ar trebui să fie cât mai clare și obiective posibil, pentru a preveni abuzurile sau discriminarea împotriva sau în favoarea unui grup de inițiativă pentru referendum. În acest sens, Codul electoral ar trebui *să precizeze modul în care urmează să fie verificate semnăturile și gradul de detaliere care trebuie utilizat. Procedura de verificare a semnăturii trebuie reglementată la nivel de lege și nu ar trebui lăsată pe seama legislației subordonate legii. Legea ar trebui să stabilească, cel puțin, cine va verifica semnăturile, modul în care acestea vor fi verificate și principiile și criteriile cheie de verificare, precum și garanțiile de bază ale unui proces echitabil și obiectiv.* | ***Se ia act de mențiuni***. |
| **Articolul 169.**Circumscripţiile electorale, secţiile de votare, consiliile şi birourile electorale  (1) În scopul organizării şi desfăşurării referendumului republican, Comisia Electorală Centrală formează circumscripţii electorale administrative, care corespund unităţilor administrativ-teritoriale de nivelul doi ale Republicii Moldova şi, respectiv, consilii electorale de circumscripţie în condiţiile art.28, care se aplică în modul corespunzător.  (2) Atribuţiile consiliilor electorale de circumscripţie sunt cele prevăzute la art. 29, care se aplică în modul corespunzător.  (3) Circumscripţiile electorale se divizează în secţii de votare în condiţiile art. 30 **şi 32**, care se aplică în modul corespunzător. Pentru fiecare secţie de votare se formează birouri electorale ale secţiei de votare, ce se constituie şi îşi îndeplinesc atribuţiile în condiţiile **art. 30–art. 33**, care se aplică în modul corespunzător.  **(4) Consiliile şi birourile electorale îşi încetează activitatea şi sunt dizolvate prin hotărârea organului electoral care le-a constituit în condiţiile art. 37.** | A.O. „Promo-LEX” | 49  50 | 1) *La alin. (1) și alin. (4)*, în contextul în care se propune permanentizarea CECE de nivelul II, nu este clar cum ar putea fi formate circumscripțiile de nivelul II, doar înainte de referendumuri. În aceeași ordine de idei nu este clar cum ar putea fi dizolvate consiliile de nivelul II, dacă ele sunt organe permanente. Se recomandă revizuirea alin. (1) și alin. (4).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, nu este clar de ce s-a exclus referința la art. 31, or acesta prevede constituirea secțiilor de votare peste hotare. Se evidențiază că în cazul referendumului republican, condițiile de organizare a secțiilor de votare, după caz a consiliilor electorale trebuie să fie similare cu condițiile de organizare a scrutinelor naționale. Astfel, consilii electorale și secții de votare pentru alegătorii de peste hotare și a celor din stânga Nistrului trebuie organizate în mod corespunzător. | ***Se ia act***.  În cazul acceptării propunerii de permanentizare a organelor electorale, vor fi ajustate normele ce vizează constituriea și dizolvarea acestora.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  Notă: numeroatarea articolelor va fi revăzută suplimentar. |
| **Articolul 1701. Înregistrarea participanţilor la referendumul republican**  **(1) După publicarea de către Comisia Electorală Centrală, în condițiile art. 26 alin. (1) lit. d), a listei partidelor şi altor organizații social-politice ce au dreptul să participe la referendumul republican, dar nu mai devreme de 60 de zile și nu mai târziu de 30 de zile înainte de ziua desfășurării referendumului republican, acestea pot depune la Comisia Electorală Centrală cererea privind înregistrarea în calitate de participant la referendum, semnată de persoana abilitată conform normelor statutare.**  **(2) Cererea este însoțită, după caz, de următoarele documente:**  **a) procesul-verbal al ședinței organului abilitat conform normelor statutare privind participarea la referendumul republican;**  **b) declarația privind opțiunea aleasă la referendumul republican: „DA” sau „NU”;**  **c) copia statutului partidului politic sau organizației social-politice, cu toate modificările și completările, înregistrat la Ministerul Justiției;**  **d) cererea privind confirmarea reprezentantului cu drept de vot consultativ și/sau persoanei responsabile de finanțe (trezorier), după caz.**  **(3) Particularitățile înregistrării participanților la referendum se aprobă prin hotărâre a Comisiei Electorale Centrale.**  **(4) Comisia Electorală Centrală, în termen de 3 zile, va examina cererea şi documentele anexate, după care va adopta o hotărâre privind înregistrarea partidului politic, organizației social-politice în calitate de participant la referendumul republican sau privind refuzul motivat de înregistrare.** | A.O. „Promo-LEX” | 51  52  53  54 | 1) *La alin. (1)*, ***se recomandă*** completarea conținutului după textul „*ce au dreptul să participe la referendumul republican*” cu cuvintele „*inclusiv în cadrul blocurilor electorale*”.  **Se atragem atenția** că în art. 26 alin. (1) la care se face referință în text nu este reglementat cazul particular al referendumurilor.  Totodată, ***se menționează*** că termenele în cazul referendumului pentru demiterea Președintelui trebuie ajustate pentru a respecta termenul constituțional pentru organizarea acestuia de 30 de zile sau prevăzute proceduri separate pentru această situație.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2) lit. c)*, ***se recomandă*** completarea prevederilor la final cu textul „*sau acordul de constituire, în cazul blocurilor electorale*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (4)*, ***se recomandă*** introducerea după sintagma “*partidului politic*” a sintagmei “*blocului electoral*”.  **\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *Cu referire la subiecții ce pot fi înregistrați* pentru promovarea unei opțiuni în cadrul referendumurilor, se consideră că prin redacția propusă are loc limitarea acestui drept, efectiv, doar pentru partidele politice.  ***Se recomandă*** ca noțiunii de “*participant la referendum*” să-i fie atribuit un sens mai larg care să includă și alți actori decât partidele politice: ***cetățeni, blocuri electorale sau grupuri de inițiativă***. De exemplu, în cazul referendumurilor locale, de demitere a primarului, acest primar se poate înregistra în calitate de participant pentru a-și promova punctul de vedere?  Respectiv, **ar fi necesar** ca noțiunea de „*participant la referendum*” să fie definită în Codul electoral, pentru a nu lăsa loc de interpretare. | ***Se ia act***.  Comisia a adus în discuție necesiateat revizuirii termenului de 30 de zile.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Noțiunea de la art. 1 va fi ajustată. |
| dna. Rodica Secrieru  (expert) | 55  56 | 1) *La alin. (1)*, ***se recomandă*** ca termenele în cazul referendumui pentru demiterea Președintelui trebuie ajustate pentru a respecta termenul constituțional de 30 de zile sau prevăzute proceduri separate pentru această situație.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (4)*, ***se obiectează*** că rămân în afara participanții apolitici.  Referendumurile preconizate de Constituție și de Codul electoral pot implica actori politici și civici nereprezentați în Parlament, mai ales în cazul inițiativelor populare. *Legislația ar trebui să permită ONG-urilor să fie înregistrate ca susținători sau oponenți ai propunerii(lor) supuse referendumului.* Cetăţenii, grupul de inițiativă, partidele şi alianţele politice, precum şi ONG-urile ar trebui să aibă dreptul să desfăşoare campanii pentru referendum. | A se vedea argumentarea de la pct. 18.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Noțiunea de la art. 1 va fi ajustată. |
| **Articolul 1711. Campania electorală**  **Campania electorală pentru referendumul republican începe nu mai devreme de 30 de zile înainte de ziua alegerilor şi se desfăşoară în conformitate cu prevederile capitolului 7 (art. 50 – art. 52), care se aplică în modul corespunzător.** | A.O. „Promo-LEX” | 57 | Termenele în cazul referendumului pentru demiterea Președintelui trebuie ajustate pentru a respecta termenul constituțional pentru organizarea acestuia de 30 de zile sau prevăzute proceduri separate pentru această situație. | A se vedea argumentarea de la pct. 18. |
| **Articolul 175.** Monitorizarea referendumului republican şi reflectarea lui în mijloacele de informare în masă  Monitorizarea referendumului republican şi reflectarea în mijloacele de informare în masă a modului de organizare şi desfăşurare a acestuia se fac în condiţiile capitolului 11 (art. 68 şi **art. 70**), care se aplică în modul corespunzător. | A.O. „Promo-LEX” | 58 | *La art. 175,* ***se recomandă*** înlocuirea cuvântului „*monitorizarea*” cu cuvântul „*observarea*”.  ***Se consideră*** că legea trebuie să opereze cu o terminologie unică, în special, luând în considerație că Codul electoral prevede statutul și drepturile și obligațiile observatorilor și nu a monitorilor. | ***Se ia act de mențiune***.  În versiunea finală textul va fi corelat cu capitolul 11. |
| **Articolul 177.**Confirmarea rezultatelor referendumului republican  **(1) Comisia Electorală Centrală, în termen de 3 zile de la totalizarea rezultatelor referendumului republican, prezintă Curţii Constituţionale un raport privind rezultatele referendumului şi actele menţionate la art.65.**  (2) În termen de 10 zile, Curtea Constituţională va examina actele remise de Comisia Electorală Centrală şi va confirma sau va infirma, printr-o hotărâre, rezultatele referendumului republican. | dna. Rodica Secrieru  (expert) | 59 | *La alin. (2),* ***se propune*** după textul „*În termen de 10 zile*”, completarea cu textul „*Dar nu mai devreme de soluționarea litigiilor pe rolul instanțelor*”. | ***Se acceptă***. |
| **Articolul 178.** Adoptarea, publicarea şi intrarea în vigoare a hotărîrii supuse referendumului republican  (1) Hotărîrea se consideră adoptată prin referendum republican dacă pentru ea au votat majoritatea cetăţenilor care au participat la referendum. În cazul în care referendumului se supune o lege constituţională care prevede modificarea dispoziţiilor privind caracterul suveran, independent şi unitar al statului, precum şi a dispoziţiilor referitoare la neutralitatea permanentă a statului, aceasta se consideră aprobată dacă pentru ea au votat cel puţin jumătate din numărul total al persoanelor înscrise în listele electorale. Hotărîrea privind demiterea Președintelui Republicii Moldova se consideră adoptată prin referendum republican dacă pentru ea au votat un număr de alegători egal sau mai mare decît în cazul alegerii  Președintelui Republicii Moldova, dar nu mai puţin de jumătate din numărul alegătorilor care au participat la referendum.  (2) Hotărîrea adoptată prin referendum republican se publică într-o ediţie specială a Monitorului Oficial al Republicii Moldova. Data adoptării hotărîrii se consideră ziua desfăşurării referendumului republican. Hotărîrea intră în vigoare la data publicării în Monitorul Oficial sau la data indicată în ea. | A.O. „Promo-LEX” | 60 | *La alin. (2)*, ***se recomandă*** ajustarea prevederilor privind intrarea în vigoare a hotărârii adoptate prin referendum la prevederile art. 56 din Legea nr.100/2017, potrivit cărei, actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării.  În același timp, se evidențiază că ar trebui să fie prevăzută excepția în cazul hotărârii privind demiterea Președintelui, care trebuie să intre în vigoare la data confirmării rezultatelor referendumului de către Curtea Constituțională. | ***Se ia act de mențiuni***.  Păstrăm redacția actuală luând în considerație că hotărârea adoptată prin referendum republican urmează o procedură specială, rspectiv și momentul intrării în vigoare urmează a fi stabilit prin normă specială. |
| dna. Rodica Secrieru  (expert) | 61 | *La alin. (2)*, ***se propune*** a se clarifica terminologia privind tipul actului: text/ proiect de lege. A se preciza că se referă la referendumurile decizionale, nu și consultative.  A se ajusta la Legea nr.100/2017, Articolul 56 (Intrarea în vigoare a actelor normative):  *(1) Actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ, care nu poate fi anterioară datei publicării.*  Cu excepția hotărârii privind demiterea Președintelui, care trebuie să intre în vigoare la data confirmării rezultatelor referendumului de către Curtea Constituțională. | A se vedea argumentarea de la recomandarea sub nr. 58. |
| **Articolul 179.**Anularea sau modificarea hotărîrii adoptate prin referendum republican  Anularea sau modificarea hotărîrii adoptate prin referendum republican se face, de asemenea, prin referendum republican sau utilizîndu-se procedurile prevăzute pentru revizuirea Constituţiei. Prevederile respective nu se răsfrîng asupra hotărîrii pentru demiterea Preşedintelui Republicii Moldova. | dna. Rodica Secrieru  (expert) | 62 | Din prevederile articolului 179 din Codul electoral rezultă că un referendum trebuie convocat ori de câte ori are loc *orice* modificare a hotărârii adoptate prin referendum, indiferent dacă se referă sau nu la *esența* acesteia.  Codul electoral nu conține prevederi privind efectele *respingerii* unei chestiuni la referendum, articolul 179 referindu-se doar la hotărârea “adoptată”.  Deși Liniile directoare recomandă ca „pentru o anumită perioadă, un text respins prin referendum nu va mai putea fi adoptat printr-o procedură non-referendară”, dimpotrivă, *excluderea pentru totdeauna a revizuirii unui text adoptat prin referendum fără organizarea unui referendum ar putea fi prea rigidă*. O modalitate intermediară ar putea fi supunerea unei astfel de revizuiri la un referendum opțional la cererea alegătorilor. O altă opțiunea ar fi includerea unei limite temporale după care totuși să dispară obligația de a repeta referendumul, în sensul că nu va fi nevoie de niciun referendum pentru modificarea textului după expirarea unui anumit termen. De exemplu, un termen de așteptare până la următoarea legislatură a Parlamentului, cu un nou mandat al cetățenilor, ar satisface scopul de respectare a deciziei poporului.  De asemenea, apare întrebarea dacă această restricție se aplică numai anulării/modificărilor textului supus referendumului sau, mai larg, prevederilor legale care privesc aceeași problemă.  cometariu: „*Dar modificarea legislației?*”. | ***Se ia act de mențiune***. |
| **Articolul 180.**Documentele referendumului republican  Documentele referendumului republican se păstrează în condiţiile art.67, care se aplică în modul corespunzător. | dna. Rodica Secrieru  (expert) | 63 | Liniile directoare consideră că cvorumurile (în special, pragul/procentajul minimal de participare la vot) nu sunt recomandabile. Un cvorum de aprobare sau cerința unei majorități specifice poate fi totuși acceptabilă pentru referendumuri pe chestiuni de importanță constituțională fundamentală.  Prin urmare, ***se recomandă*** revizuirea cerinței de cvorum pentru referendumurile care nu țin de chestiuni de importanță constituțională fundamentală. | ***Se ia act***. |
| **Articolul 182.**Referendumul republican nul  Curtea Constituţională declară nul referendumul republican dacă în timpul votării sau numărării voturilor au fost comise încălcări grave ale prevederilor prezentului cod, care au influenţat rezultatele referendumului în întregime. | dna. Rodica Secrieru  (expert) | 64 | În opinia autorului propunerii, aceasta reprezintă a limitare nejustificată. Încălcări care pot influența rezultatul final pot fi comise, cu precădere chiar, în perioada premergătoare votării. |  |
| **Articolul 184.** Referendumul republican nou  Un nou referendum republican în aceeaşi problemă poate fi efectuat după expirarea a cel puţin 2 ani de la data referendumului republican precedent. | dna. Rodica Secrieru  (expert) | 65 | Anumite reguli suplimentare care limitează sau exclud un nou referendum după un referendum obligatoriu ar putea fi avute în vedere pentru o anumită perioadă de timp, în conformitate cu Liniile directoare: o perioadă mai mare înainte de următorul referendum pe aceeași temă, la cererea unui segment din electorat; excluderea unui al doilea referendum pentru revizuirea parțială a unui text care a fost adoptat anterior printr-un referendum privind revizuirea totală; sau excluderea revizuirii unei legi superioare care este contrară votului popular, cel puțin pentru o anumită perioadă de timp.  Codul electoral nu diferențiază referendumurile consultative, rezultând că astfel de reguli s-ar aplica și acestora. În conformitate cu standardele internaţionale, se recomandăprecizarea expresă că astfel de reguli nu se aplică referendumurilor consultative.  De asemenea, se recomandă completarea Codului electoral cu prevederi care ar reglementa situaţia în care se desfăşoară simultan mai multe proceduri de colectare a semnăturilor pe propuneri contradictorii. Dacă două sau mai multe astfel de propuneri au succes, Parlamentul trebuie să organizeze referendumuri diferite, poate Parlamentul să unească astfel de propuneri sau să decidă asupra lor în ordinea pe care o preferă? Articolul 184 din Codul electoral nu permite referendumuri consecutive pe același subiect, dar rămâne neclar dacă ar putea exista un referendum simultan pe mai multe chestiuni conexe. Comisia de la Veneția recomandă abordarea acestor probleme. | ***Se ia act de mențiuni***. |